Avo Kirsbaum
Antsla Vallavalitsus
vald@antsla.ee	
15.02.2024 nr 5-3/24/812-1	

Teade kinnisasja omandamise menetlusest ja pakkumus

Austatud vallavanem

Pöördume Teie poole, sest Antsla vallale kuulub Võru maakonnas Antsla vallas Luhametsa külas asuv Paabu kinnisasi (kinnistusregistri registriosa nr 17406150, katastritunnus 14201:001:0374, pindala           18 550 m², sihtotstarve elamumaa).

Paabu kinnisasi asub Kaitseväe Nursipalu harjutusväljal, selle laiendatud piirides ja seetõttu soovib Kaitseministeerium omandada kinnisasja avalikes huvides omandamise seaduse (edaspidi KAHOS) § 4 lõike 1 punkti 19 alusel Paabu kinnisasja Eesti Vabariigile.

Nursipalu harjutusväli on asutatud Vabariigi Valitsuse 14.02.2008 korraldusega nr 79 „Kaitseväe Nursipalu harjutusvälja asutamine ja riigivara tasuta üleandmine“ (www.riigiteataja.ee/akt/12928067) ja laiendamine on otsustatud Vabariigi Valitsuse 20.10.2023 korraldusega nr 266 „Kaitseväe Nursipalu harjutusvälja laiendamine planeerimisseadust kohaldamata, keskkonnamõju hindamata jätmine ja Natura asjakohase hindamise algatamine“ (www.riigiteataja.ee/akt/321102023003).

Tellisime Paabu kinnisasjale kutseliselt hindajalt hüvitusväärtuse hindamise ning 12.02.2024 eksperdihinnangu kohaselt on kinnistu:
1.	kui terviku turuväärtus  22 000 eurot;
2.	ehitisteta maa turuväärtus 19 400 eurot;
3.	ehitiste ehitusmaksumus 86 225 eurot; 
4.	ehitiste kulumiga ehitusmaksumus 18 951 eurot; 
5.	avalikes huvides omandamisel kaasnev otsene varaline kahju puudub;
6.	avalikes huvides omandamisel saamata jääv tulu puudub.

KAHOS § 12 lõike 5 kohaselt lähtutakse hoonestatud kinnisasja väärtuse hindamisel turuväärtusest või maa turuväärtusest ning hoone kulumiga ehitusmaksumuse summast, olenevalt kumb on suurem. 

Tulenevalt eeltoodust on Paabu kinnisasja hüvitusväärtus ehitisteta maa turuväärtuse ja kulumiga ehitusmaksumuse summa ehk 38 350 eurot. Vastavalt KAHOS § 11 lõikele 6 on väärtus määratud kümne euro täpsusega. KAHOS § 11 lõike 21 järgi omandatakse kohaliku omavalitsuse üksusele kuuluv kinnisasi tasu eest ilma KAHOS §-des 15-17 nimetatud täiendavate hüvitisteta. 

Palume Antsla Vallavalitsuse arvamust Paabu kinnisasja Eesti Vabariigile kokkuleppel võõrandamise kohta hinnaga 38 350 eurot. Ühtlasi palume teavet, kas kinnisasjaga on seotud kolmandate isikute õigused, mida ei kanta või ei ole kantud kinnistusraamatusse ning kas kinnisasjal on kehtivaid rendilepingust tulenevaid kasutusõigusi.

Lugupidamisega

(allkirjastatud digitaalselt)

Magnus-Valdemar Saar
peadirektor

Kaupo Kaasik
504 0643 kaupo.kaasik@rkik.ee

Evelin Paju
5342 6513 evelin.paju@rkik.ee